b'\n_START_ARTICLE_\nErlik\n_START_SECTION_\nLastnosti\n_START_PARAGRAPH_\nV sibirski mitologiji je bil Erlik prva stvaritev stvarni\xc5\xa1kega bo\xc5\xbeanstva Ulgena. Zaradi Erlikoveg napuha so med njima natala trenja in Erlik je bil izgnan v spodnji svet._NEWLINE_V mitih tur\xc5\xa1kih in mongolskih ljudstev je Erlik soustvarjalec \xc4\x8dlove\xc5\xa1tva. Je morilec bo\xc5\xbejega sla Majtreja in u\xc4\x8ditelj greha. V\xc4\x8dasih je prikazan kot totemski medved._NEWLINE_V tur\xc5\xa1ki mitologiji je bo\xc5\xbeanstvo zla, teme, gospodar spodnjega sveta in razsodnik smrti. Znan je kot prvi \xc4\x8dlovek, ki ga je ustvaril Ulgen. \xc5\xbdelel je biti enak Ulgenu, vendar mu je bil podrejen. Zato je posku\xc5\xa1al ustvariti svoj svet, vendar je bil poslan v zapor v deveto nadstropje zemlje in postal nasprotnik gornjega sveta, kraljestva svetlobe._NEWLINE_Zli duhovi, ki jih je ustvaril Erlik, ljudem povzro\xc4\x8dajo nesre\xc4\x8do, bolezen in smrt. Prikazani so kot njegovi pomo\xc4\x8dniki. Med njimi je tudi njegovih devet sinov in devet h\xc4\x8dera, ki pomagajo o\xc4\x8detu na poti zla. Erlikove h\xc4\x8derke posku\xc5\xa1ajo s svojo lepoto spremeniti predvsem \xc5\xa1amanov razum, medtem ko posku\xc5\xa1a dose\xc4\x8di Ulgena. Erlik povzro\xc4\x8da vse vrste bolezni in od ljudi pri\xc4\x8dakuje \xc5\xbertve. \xc4\x8ce mu ljudje ne \xc5\xbertvujejo, jih pobije, njihova trupla pa odnese v spodnji svet in jih zasu\xc5\xbenji. Ljudje, \xc5\xa1e zlasti na Altaju, se ga ob izbruhu bolezni ustra\xc5\xa1ijo in mu \xc5\xbertvujejo \xc5\xbeivali._NEWLINE_V molitvah \xc5\xa1amanov je Erlih opisan kot po\xc5\xa1ast z obrazom in zobmi pra\xc5\xa1i\xc4\x8da in \xc4\x8dlove\xc5\xa1kim telesom. Prikazan je tudi starec z mladim obrazom, dobro grajenim telesom, \xc4\x8drnimi o\xc4\x8dmi in ko\xc5\xa1atimi obrmi in brki._NEWLINE_Po njem se imenuje dinozaver erlikozaver.'